Die land is die belangrikste, sê Kolisi | Maroela Media
President Cyril Ramaphosa saam met die Springbokkaptein Siya Kolisi en breier Rassie Erasmus (Foto: Jonisayi Maromo/ANA)
Siya Kolisi, kaptein van die Springbokke, het Donderdag in Pretoria breier Rassie Erasmus en die talle ondersteuners wêreldwyd geloof wat die span ondersteun het wat die Wêrelbekerrugbytoernooi in Japan gewen het.
Kolisi en die span het die gesogte Webb Ellis-beker aan pres. Cyril Ramaphosa by die Uniegebou oorhandig. 'n Groot groep ondersteuners het saamgedrom om die span as helde te vereer.
"Ons is baie bly en trots om vandag hier te wees met hierdie beker. Dit was baie harde werk, veral vir ons afrigtingspan. Breier Rassie [Erasmus], baie dankie dat jy ons grense verskuif het en ons laat glo het dat ons enigiets kan behaal wat ons wil, solank as wat ons hard werk," het Kolisi gesê onder luide toejuiging van die skare.
'n Skare Springbok-ondersteuners het Donderdagoggend voor die Uniegebou bymekaargekom, ure voor die Springbokke in Pretoria opgedaag het tydens hul landswye bekertoer.
Die span sal oor vyf dae ook besoek aflê aan Durban (Vrydag), Oos-Londen (Saterdag), Port Elizabeth (Sondag) en Kaapstad (Maandag, 11 November).
Ondersteuners by die Uniegebou (Foto: Jonisayi Maromo/ANA)
Die Springbokspan daag by die Uniegebou op om ondersteuners en pres. Cyril Ramaphosa te ontmoet (Foto: Jonisayi Maromo/ANA)
Rugbywêreldbeker 2019 Siya Kolisi
As die regering dit maar wou besef.
VryStaat Cheethas wen die Currie beker. 11 Cheethas Spelers betrokke by die Wêreld beker en Jaco Peyper ń skeidsregter in die wêreld beker toernooi en die bokke besoek ons nie. Wonder wie het dit gereël ??